
	IZVJEŠĆE O PROVEDENOM SAVJETOVANJU 
SA ZAINTERESIRANOM JAVNOŠĆU


	Naslov dokumenta
	Nacrt Odluke o davanju u zakup i kupoprodaji poslovnog prostora u vlasništvu Koprivničko-križevačke županije

	Stvaratelj dokumenta, tijelo koje provodi savjetovanje
	Koprivničko-križevačka županija

Upravni odjel za Županijsku skupštinu i pravne poslove 

	Cilj i glavne teme savjetovanja
	 Obveza donošenja Odluke o davanju u zakup i kupoprodaji poslovnoga prostora u vlasništvu Koprivničko-križevačke županije utvrđena je člankom 6. stavkom 2. i člankom 42. stavkom 2. Zakona o zakupu i kupoprodaji poslovnoga prostora ("Narodne novine" broj 125/11., 64/15.,  112/18. i 123/24., u daljnjem tekstu: Zakon).

Koprivničko-križevačka županija ima važeću Odluku o zakupu i kupoprodaji poslovnog prostora u vlasništvu Koprivničko-križevačke županije („Službeni glasnik Koprivničko-križevačke županije“ broj 2/19. i 36/22.) koja je donesena na temelju Zakona, no tom Odlukom uređen je i postupak vezan uz davanje u zakup prostora u vlasništvu Koprivničko-križevačke županije fizičkim i pravnim osobama koje djeluju u području kulture. Budući da je za uređenje postupka davanja u zakup prostora u vlasništvu Županije fizičkim i pravnim osobama koje djeluju u području kulture predloženo donošenje posebne Odluke o davanju u zakup prostora u vlasništvu Koprivničko-križevačke županije fizičkim i pravnim osobama koje djeluju u području kulture i da su na temelju Zakona o izmjenama i dopunama Zakona o zakupu i kupoprodaji poslovnog prostora ("Narodne novine" broj 123/24.,) izmijenjeni uvjeti produljenja ugovora o zakupu sadašnjem zakupniku koji ispunjava sve obveze iz ugovora o zakupu poslovnog prostora te je predviđena mogućnost sklapanja novog ugovora o zakupu poslovnog prostora sa sadašnjim zakupnikom kojem ističe ugovor, a koji u potpunosti ispunjava sve obveze iz prijašnjeg ugovora, da je uređena mogućnost sklapanja ugovora o zakupu s neposrednim posjednicima poslovnog prostora u slučaju stjecanja vlasništva poslovnog prostora od strane Županije, kao i zakup i kupoprodaja garaže  i garažnih mjesta, bilo bi potrebno izmijeniti važeću Odluku o zakupu i kupoprodaji poslovnog prostora u vlasništvu Koprivničko-križevačke županije (Službeni glasnik Koprivničko-križevačke županije“ broj 2/19. i 36/22.). Isto tako, budući da je člankom 6. stavkom 2. Zakona, propisano kako se uvjeti i postupak natječaja za davanje u zakup poslovnih prostora u vlasništvu Županije određuju u skladu s odlukom županijske skupštine, bilo je potrebno detaljnije urediti sam postupak javnog natječaja. 

U skladu sa svim navedenim, a zbog kvalitetnije i razumljivije regulacije davanja u zakup i kupoprodaje poslovnog prostora u vlasništvu Županije, predlaže se donošenje nove odluke pod nazivom Odluka o davanju u zakup i kupoprodaji poslovnoga prostora u vlasništvu Koprivničko-križevačke županije (u daljnjem tekstu: Odluka), dok će se dosadašnja Odluka o zakupu i kupoprodaji poslovnoga prostora u vlasništvu Koprivničko-križevačke županije („Službeni glasnik Koprivničko-križevačke županije“ broj 2/19. i 36/22.) staviti izvan snage.

Novom se Odlukom uređuju način, uvjeti i postupak davanja u zakup poslovnoga prostora u vlasništvu Županije, detaljno je uređeno provođenje postupka javnog natječaja, način imenovanja Povjerenstva za provođenje postupka javnog natječaja radi davanja u zakup poslovnog prostora u vlasništvu Koprivničko-križevačke županije, određivanje visine zakupnine, sadržaj ponude. Propisano je što sve mora sadržavati ugovor o zakupu te trajanje i način prestanka ugovora o zakupu. Također, propisana su međusobna prava i obveze zakupodavca i zakupnika poslovnoga prostora, kao i opći uvjeti kupoprodaje poslovnoga prostora u vlasništvu Županije. Odluka više neće sadržavati odredbe koje se odnose na davanje u zakup prostora u vlasništvu Županije fizičkim i pravnim osobama koje djeluju u području kulture, što će biti uređeno posebnom odlukom.

Odluka će se primjenjivati i na pravne osobe u vlasništvu ili pretežitom vlasništvu Županije kao i na pravne osobe kojima je Županija osnivač ili nositelj osnivačkih prava, osim ako posebnim zakonom nije drugačije određeno.


	Datum dokumenta
	kolovoz 2026. godine 


	Je li nacrt bio objavljen na internetskim stranicama ili na drugi odgovarajući način?

Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?

Ako nije, zašto?
	Nacrt Odluke objavljen je na internetskoj stranici Koprivničko-križevačke županije (www.kckzz.hr).  


Javno savjetovanje trajalo je 30 dana i provodilo se počevši  od 11. kolovoza pa do 9. rujna 2026. godine na županijskoj web stranici.


-

	Koji su predstavnici zainteresirane javnosti dostavili svoja očekivanja?
	Nije bilo dostavljenih primjedaba niti komentara u savjetovanju.

	ANALIZA DOSTAVLJENIH PRIMJEDABA:

Prihvaćene primjedbe
Primjedbe koje nisu prihvaćene i obrazloženje razloga za neprihvaćanje
	



-

-

	Troškovi provedenog savjetovanja
	Provedba internetskog  savjetovanja nije zahtijevala  dodatne financijske troškove.

	Tko je i kada izradio izvješće o provedenom savjetovanju?
	Ime i prezime:
Helena Matica 
	Datum:
10. rujna 2026.

